**Sonet Declarativ**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sonet Declarativ

Se scurge stratul de zăpadă -

În fiecare zi sub vânt, ce trece,

Spunând că peste vremea rece,

El va sufla lin, cu briza-i caldă.

E o idilă-n ceasul doisprezece

Sub priviri dulci ce vor să vadă,

Cum iarna, parcă vrea să şadă,

Dar soarele-n căldură o întrece.

Şi astfel petrecând, zi după zi,

Cu drag se-aşteaptă primăvara

Când munţi şi lunci vor înverzi,

Când de cu zori şi până seara

Toate-n cântări, s-or reîntâlni -

Căci Domnul redeşteaptă Ţara.

Flavius Laurian Duverna